Laeve en loate laeve
Trögk nao Árse.

Teks 
Ze doon verdorie teggewaorig mâr.
Neet te geluuëve, nae, ’t is toch soms te bar.
‘n Eige hoés en unnen auto vör de deur,
daor hâje weej toch vroeger neet de cénte veur.
Weej hâje wâl en dât is toch wâl ierlik waor,
de grötste lol, al waor ’t laeve toen wâl zwaor.
En toch âs ik dât allemaol bekiék,
dân waore weej ok vroeger biëstig riék.
Ja, now dân…..

Refrein:
Laeve en laote laeve,
dât is ôs motto en dât hálde weej d’r in.
’t Is neet áltiéd um ’t aeve,
gaef iederiën ’t zien, dân hilste gôje zin,
’t Is toch prachtig, geweldig machtig,
’t giët ôs allemaol toch vör de wind.
Zoë-âs ’t laeve ôs is gegaeve,
zoë is ’t laeve ôs wâl biëstig good gezind.

Âs ik bedínk zoë-âs dât vroeger ging.
Weej mâkte fiës vân n’import wât now vör ‘n ding.
En teggewaorig now môt alles serieus.
Dân hâje weej in ôzzen tiéd toch völ miër keus.
Weej ginge dánse ôp de fiets, God wet wao hin.
Wât mens-te of d’r now nag emus dânse kân.
Dât, dánse! Nae die schudde mit de vot.
Jao, ierlik waor, doe lachs diech mei kepot.
Ja, now dân………
Limburgish
Arcen
Hoesloze teks